ຕະຫຼາດຮຸ້ນ ຢູໂຣບ ແລະ ເອເຊຍ ໄດ້ຕົກ ລາຄາ ຍ້ອນຄວາມກັງວົນ ດ້ານການເມືອງ 
ດັດຊະນີຮຸ້ນທີ່ສຳຄັນໆ ຂອງສະຫະລັດ ໄດ້ຫລຸດລາຄາລົງ 1.8 ເປີເຊັນ ​ໃນ​ວັນພຸດ ​ວານ​ນີ້ ແລະ ຮຸ້ນ Dow Jones Average ​ໄດ້ຕົກລາຄາ 372 ​ໂດ​ລາ.
ຕະຫລາດຮຸ້ນຢູ່ເອເຊຍ ແລະຢູໂຣບ ໄດ້ຫລຸດຕ່ຳລົງໃນວັນພະຫັດມື້ນີ້ ນຶ່ງມື້ຫລັງຈາກ ຕະຫລາດຮຸ້ນຂອງສະຫະລັດ ເງິນໂດລາ ແລະ ພັນທະບັດຂອງລັດຖະບານໄດ້ຕົກ ລາຄາລົງ ຖ່າມກາງຄວາມກັງວົນຂອງພວກນັກລົງທຶນກ່ຽວກັບການກະທຳ ແລະການ ໃຫ້ຄຳເຫັນຕ່າງໆ ຂອງປະທານາທິບໍດີ ດໍໂນລ ທຣຳ ດັດຊະນີຮຸ້ນທີ່ສຳຄັນໆ ຂອງສະຫະລັດ ໄດ້ຫລຸດລາຄາລົງ 1 8 ເປີເຊັນ ໃນວັນພຸດ ວານນີ້ ແລະ ຮຸ້ນ Dow Jones Average ໄດ້ຕົກລາຄາ 372 ໂດລາ ການຕົກລາຄາຂອງຕະຫລາດຮຸ້ນຕ່າງໆ ໄດ້ມີຂຶ້ນຫຼັງຈາກທ່ານທຣຳ ໄດ້ປົດຫົວໜ້າ ອົງການສັນຕິບານກາງ ຫຼື FBI ອອກຈາກຕຳແໜ່ງ ຊຶ່ງມີລາຍງານວ່າ ທ່ານໄດ້ເປີດ ເຜີຍຂໍ້ມູນລັບ ໃຫ້ແກ່ບັນດາເຈົ້າໜ້າທີ່ຂອງຣັດເຊຍ ແລະ ການກ່າວຫາວ່າ ທ່ານ ປະທານາທິບໍດີ ອາດພະຍາຍາມທີ່ຈະກີດກັ້ນ ການສືບສວນສອບສວນ ການກະທຳ ຕ່າງໆຂອງເຈົ້າໜ້າທີ່ຂັ້ນສູງ ທີ່ໄດ້ຖືກປົດອອກຈາກຕຳແໜ່ງໄປແລ້ວນັ້ນ ເງິນໂດລາ ໄດ້ມີລາຄາສູງຂຶ້ນ ແລະ ຮຸ້ນຕ່າງໆ ກໍໄດ້ຖີບໂຕສູງຂຶ້ນ ຈົນກາຍເປັນ ປະຫວັດການ ເປັນລຳດັບມາ ຫຼັງຈາກທີ່ທ່ານທຣຳໄດ້ຖືກເລືອກ ເປັນປະທານາທິບໍດີ ໃນຂະນະທີ່ພວກນັກລົງທຶນ ເດີມພັນ ກ່ຽວກັບການໃຫ້ຄຳໝັ້ນສັນຍາຂອງທ່ານທຣຳ ທີ່ຈະຕັດພາສີ ແລະ ກົດລະບຽບຕ່າງໆລົງນັ້ນ ຈະກະຕຸ້ນໃຫ້ເສດຖະກິດ ຂະຫຍາຍ ໂຕຂຶ້ນ ແລະ ສ້າງຜົນກຳໄລໃຫ້ແກ່ບໍລິສັດ ແຕ່ແນວໃດກໍຕາມ ບັນດານັກລົງທຶນ ອາດຈະປ່ຽນແນວຄິດຂອງຕົນ ຫຼັງຈາກມີ ຄວາມພະຍາຍາມໃນດ້ານນິຕິບັນຍັດ ທີ່ຈະຍົກເລີກ ແລະ ນຳໃຊ້ແທນກົດໝາຍ ປະກັນສຸຂະພາບ ແລະ ວາລະການຕັດພາສີລົງ ແມ່ນໄດ້ຖືກຖົກຖຽງກັນ ໃນ ວົງການໆເມືອງ ແມ່ນແຕ່ພັກຣີພັບບລີກັນ ທີ່ເປັນພັນທະມິດຂອງທ່ານທຣຳ ກ່າວວ່າ ການຮຽກຮ້ອງ ຕໍ່ສະພາ ແລະການສືບສວນການກະທຳ ຂອງຄະນະລັດຖະບາທ່ານທຣຳ ແມ່ນເປັນ ການລົບກວນ ແລະ ສ້າງຄວາມເປັນຫ່ວງ ໃຫ້ແກ່ບັນດາສະມາຊິກ ທີ່ພະຍາຍາມຈະ ຊຸກຍູ້ແຜນການຂອງທ່ານທຣຳ ໄປໜ້າ ຖ່າມກາງການຄັດຄ້ານຢ່າງໜັກຈາກພັກ ເດໂມແຄຣັດ